الفونسین
جنوبی امریکا کے ملک آرجنٹینا میں فوجی حکومت کے خاتمے کے بعد جمہوریت کی بحالی میں اہم کردار ادا کرنے والے سابق صدر اس وقت آرجنٹینا کے صدر منتخب ہوئے جب وہاں فوجی حکومت ختم ہوئی فوج انیس سو چھتہر سے انیس سو تراسی تک اقتدار پر قابض رہی اس دوران میں پڑوسی ملک چلی میں بھی جنرل پنوشے کی فوجی آمریت تھی اس زمانے میں دونوں ممالک میں فوج نے اس کی مخالفت کرنے والے سیاسی کارکنوں کے خلاف انتہائی ظالمانہ کارروائی کی ہزاروں افراد کو مشتبہ بائیں بازو کے انتہا پسند کہہ کر اغوا کیا گیا ہزاروں لا پتہ افراد کو کیمپوں میں بھیجا گیا اور ان کو ہلاک کر کے ان کے لاشوں نا معلوم مقامات پر پھینک دیا گیا راؤول الفونسین کے دور حکومت میں کئی سابق فوجی افسروں کے حلاف سیاسی کارکنوں کے اغوا تشدد اور قتل کے مقدمات چلائے گئے تھے بہت سے افسروں کو سزا بھی ہوئی اور انھیں جیل جانا پڑا راؤول الفوسنین انیس سو نواسی تک آرجنٹینا کے صدر رہے اس کے بعد انھیں انتخابات میں شکست ہوئی ان کو آرجنٹینا کی معیشت کے مسائل کی وجہ سے شکست ہوئی ان کے دور حکومت میں افراط زر کی شرح دو سو تک پہنچ گئی تھی اور غربت کی شرح دوگنی ہو گئی تھی تاہم صدر الفونسین کی ایک بڑی کامیابی یہ ہے کہ وہ ایک اور جمہوری منتخب صدر کو اقتدار منتقل کر سکے